**ZAPISNIK**

**s 19. sjednice Školskog odbora II GIMNAZIJE - SPLIT, održane dana 26. listopada 2023. godine u uredu ravnateljice s početkom u 19:15 sati.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. A. G. L., član
4. Đ. V.-S., član
5. E. K., član
6. L. A., član

Ostali nazočni: ravnateljica i tajnica Škole.

Izočni članovi: D. P. je opravdao svoj izostanak.

Predsjednica Školskog odbora, S. I., prof. započela je sjednicu u 19:15 sati, pozdravila prisutne te predlaže sljedeći

**D n e v n i r e d:**

 1. Verifikacija zapisnika s 18. sjednice Školskog odbora II GIMNAZIJE - SPLIT

 2. Izbor kandidata po natječaju nastavnik/ica hrvatskog jezika

 3. Izbor kandidata po natječaju nastavnik/ica geografije

 4. Usvajanje Financijskog plana za 2024.g. i Projekcije plana za 2025. i 2026.g.

 5. Razno

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 18. sjednice Školskog odbora II GIMNAZIJE - SPLIT. Članovi Školskog odbora jednoglasno su usvojili Zapisnik s 18. sjednice Školskog odbora.

**Ad.2.)** Ravnateljica škole I. K., prof. upoznala je prisutne kako je s danom 2. listopada 2023.g. raspisan natječaj za radno mjesto nastavnik/ica hrvatskog jezika **-** 1 izvršitelj/ica, na neodređeno puno radno vrijeme za ukupno 40 sati tjedno, te da je u natječajnom roku pristiglo 18 prijava. Uvidom u natječajnu dokumentaciju utvrđeno je kako su 15 prijava valjane, dok 3 prijave ne udovoljavaju uvjetima natječaja. Dana 24. 10. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno dvanaest (12) kandidata od petnaest (15) uredno pozvanih. Uvidom u Zapisnik povjerenstva najveći broj bodova dobila je kandidatkinja M. A., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 1**

kojom daje prethodnu suglasnost za zasnivanje radnog odnosa s M. A., na radno mjesto nastavnice hrvatskog jezika na neodređeno puno radno vrijeme za ukupno 40 sati tjedno

**Ad.3.)** Ravnateljica škole I. K., prof. upoznala je prisutne kako je s danom 2. listopada 2023.g. raspisan natječaj za radno mjesto nastavnik/ica geografije **-** 1 izvršitelj/ica, na neodređeno puno radno vrijeme za ukupno 40 sati tjedno, te da je u natječajnom roku pristiglo 9 prijava. Uvidom u natječajnu dokumentaciju utvrđeno je kako su 7 prijava valjane, dok 2 prijave ne udovoljavaju uvjetima natječaja. Dana 25. 10. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno šest (6) kandidata od sedam (7) uredno pozvanih. Uvidom u Zapisnik povjerenstva najveći broj bodova dobio je kandidat I. R., stoga ravnateljica Škole traži prethodnu suglasnost za zasnivanje radnog odnosa sa imenovanim kandidatom. Školski odbor jednoglasno donosi

**O D L U K A br. 2**

kojom daje prethodnu suglasnost za zasnivanje radnog odnosa s I. R., na radno mjesto nastavnika geografije na neodređeno puno radno vrijeme za ukupno 40 sati tjedno

**Ad.4.)** Predsjednica Školskog odbora zamolila je očitovanje na usvajanje Financijskog plana za 2024. godinu i Projekcije plana za 2025. i 2026. godinu. Navedeni tekst Financijskog plana za 2024. godinu i Projekcije plana za 2025. i 2026. godinu i objašnjenje nadležne osobe gđe A. Ć., računovotkinje II GIMNAZIJE - SPLIT proslijeđeni su članovima ŠO-a na uvid. Nakon predstavljanja ŠO donio je:

**O D L U K A br. 3**

Članovi Školskog odbora jednoglasno su usvojili **Financijski plan za 2024. godinu i Projekciju plana za 2025. i 2026. godinu.**

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 20:15 sati.